


REPUBLIKA HRVATSKA

OSJEČKO-BARANJSKA ŽUPANIJA

OPĆINA PUNITOVCI

**OPĆINSKO VIJEĆE**



**KLASA:** 611-01/24-01/2

**URBROJ:** 2158-33-01-24-1

Punitovci, 28. studenog 2024. godine

Temeljem članka 5. stavka 1. Zakona o kulturnim vijećima i financiranju javnih potreba u kulturi („Narodne novine“, broj 83/2022) članka 30. Statuta Općine Punitovci („Službeni glasnik Općine Punitovci“, broj 01/18. i 01/21.) Općinsko vijeće Općine Punitovci na svojoj 28. sjednici održanoj dana 28. studenog 2024. godine donosi

# PROGRAM javnih potreba u kulturi na području Općine Punitovci za 2025. godinu

**Članak 1.**

U Proračunu Općine Punitovci za 2025. godinu planiraju se sredstva za financiranje javnih potreba u kulturi kako slijedi:

|  |  |
| --- | --- |
| **REDNI BROJ I OPIS** | **PRIJEDLOG PLANA PRORAČUNA ZA 2025.G.** |
| R113 KAPITALNE DONACIJE UDRUGAMA U KULTURI  Izvor: 11 Opći prihodi i primici | 1.300,00 |
| R115 KAPITALNE DONACIJE VJERSKIM ZAJEDNICAMA  Izvor: 11 Opći prihodi i primici | 5.000,00 |
| R159 OSTALE NESPOMENUTE USLUGE  Izvor: 11 Opći prihodi i primici | 8.000,00 |
| R158 REPREZENTACIJA  Izvor: 11 Opći prihodi i primici | 1.000,00 |
| R112 TEKUĆE DONACIJE UDRUGAMA U KULTURI  Izvor: 11 Opći prihodi i primici | 12.000,00 |
| R114 TEKUĆE DONACIJE VJERSKIM ZAJEDNICAMA  Izvor: 11 Opći prihodi i primici | 15.000,00 |
| **UKUPNO:** | **42.300,00** |

**Članak 2.**

Sredstva iz članka 1. ovog Programa koristit će se za realizaciju programa kulturno-umjetničkih sadržaja:

* zaštitu, očuvanje i promicanje kulturne baštine,
* književnu, nakladničku i knjižničnu djelatnost,
* likovnu i muzejsko-galerijsku djelatnost,
* glazbenu, plesnu i glazbeno-scensku umjetnost,
* dramsku i kazališnu djelatnost,
* filmsku i drugu audiovizualnu djelatnost,
* međunarodnu kulturnu suradnju.

**Članak 3.**

Raspodjelu sredstava za potrebe kulture utvrdit će Općinski načelnik Općine Punitovci na temelju provedenog javnog natječaja sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 37/2021) svojom Odlukom po prethodno pribavljenom mišljenju Povjerenstva koje će provoditi javni natječaj.

**Članak 4.**

Ovaj Program stupa na snagu 01. siječnja 2025. godine i objavit će se u „Službenom glasniku Općine Punitovci“.

**PREDSJEDNIK OPĆINSKOG VIJEĆA**

Zdenko Perić, dipl. ing., v.r.